{"word_count": 185, "character_count": 1664}
producer Bazsik Ádám rendezte Huszár Domonkos shoeshine.hu, ODPictures 2020A premontrei rend 2021-ben ünnepli fennállásának 900 éves évfordulóját. Az évfordulóra három éven át tartó munka eredményeképpen készült el A premontrei örökség című, egész estés dokumentumfilm, mely megrendítő valóságában ábrázolja a rend közösségét, csendes és alázatos munkáját társadalmunk mindennapjaiban.Magyarországon már az alapító, Szent Norbert életében jelen voltak a premontreiek, sorsuk összefonódott az ország történelmével. Mit csinálnak ma, a 21. században? A Csornai Premontrei Prépostság, a Gödöllői Premontrei Apátság, a Váradhegyfoki Premontrei Prépostság és a Premontrei Női Kanonokrend tagjai, szám szerint negyvenen alkotják a Magyar Premontrei Cirkáriát. Ünnepélyes közösségi imádság, lelkipásztorkodás, tanítás és szegénygondozás jelöli meg életüket. A film ezen értékeknek ad testet és bemutatja, hogy a rend tagjai hogyan valósítják meg ezeket az eszméket a mindennapokban.A koronavírosos járványhelyzetre való tekintettel nyilvános bemutató vetítés helyett a film online bemutatójja 2020. május 3-án, 20.00 órától történt a www.premontreiek.hu weboldalon.Készítői bíznak abban, hogy a közreadott film értékes gyümölcsöket terem; otthonainkban, családi környezetben, nyugalomban való megtekintése új ajtókat nyit Istenre és a világra, s közelebb hozza az immár 900 éves premontrei rendet a 21. századi emberhez.Lásd még:https://www.premontreiek.hu/aktualis/a-premontrei-orokseg-online-filmpremierhttps://shoeshine.hu/program/22-országos-esemény/2640-a-premontrei-örökség-online-filmpremierteljes dokumentumfilm (shoeshine.hu)előzetespublikus közvetítési csatorna